เหตุผลของพ่อ

เหตุผลของพ่อ เป็นบทเพลงเฉลิมพระเกียรติเพลงสุดท้ายที่เผยแพร่ในรัชสมัยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องจากเผยแพร่ในวันที่ 11 ตุลาคม พ.ศ. 2559 หรือเพียง 2 วันก่อนการเสด็จสวรรคต โดยประพันธ์ขึ้นในโอกาสฉลองสิริราชสมบัติครบ 70 ปี จัดทำโดยบริษัท จีเอ็มเอ็ม แกรมมี่ จำกัด (มหาชน) เพื่อเป็นการแสดงออกถึงความจงรักภักดีต่อในหลวง รัชกาลที่ 9 ขับร้องโดย ธงไชย แมคอินไตย์ แต่งคำร้องกับทำนองโดย กมลศักดิ์ สุนทานนท์ และ ปิติ ลิ้มเจริญ เรียบเรียงโดย เจษฎา สุขทรามร และธิติวัฒน์ รองทอง ซึ่งเนื้อหาของบทเพลงกล่าวถึง การทรงงานของในหลวงตลอด 70 ปี ที่ทรงงานอย่างหนัก และทรงเหน็ดเหนื่อยเพื่อประชาชนทุกคน

การเผยแพร่บทเพลง

เหตุผลของพ่อถูกเผยแพร่เมื่อวันที่ 11 ตุลาคม พ.ศ. 2559 เวลา 20:00 น.  ซึ่งบทเพลงดังกล่าวได้ถูกเผยแพร่อย่างมากในวันที่ 12 ตุลาคม เพื่อร่วมกันส่งคำภาวนาไปถึงในหลวงรัชกาลที่ 9 ให้ทรงหายจากพระอาการประชวร และถือเป็นบทเพลงเฉลิมพระเกียรติเพลงสุดท้ายที่เผยแพร่ก่อนการเสด็จสวรรคตของพระองค์ เมื่อวันที่ 13 ตุลาคม หรือหลังจากเผยแพร่เพลงนี้ไป 2 วัน

สรุป/ผลสำรวจ
 อันดับ 1 เพลงที่สื่อเรื่องราวเกี่ยวกับพ่อได้อย่างทราบซึ้งกินใจเป็นที่สุด จาก 9 บทเพลงที่บอกเล่าเรื่องราวเกี่ยวกับพ่อหลวง บทเพลงเทิดพระเกียรติ เนื่องในโอกาสมหามงคลที่พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงครองสิริราชสมบัติครบ 70 ปี สรุปโดยเว็บไซต์ข่าว Sanook.com
 อันดับ 4 จาก 5 อันดับเพลงรอสายที่มียอดดาวโหลดสูงสุด ผ่านเอไอเอส คอลลิ่ง เมโลดี้ 
 อันดับ 9 เพลงศิลปินเพื่อพ่อในความชื่นชอบของสาธารณชนที่สุด จากผลสำรวจ เพลงพระราชนิพนธ์และรวมเพลงศิลปินเพื่อพ่อในความชื่นชอบของสาธารณชน โดยชมรมขับเคลื่อนวิชาการเพื่อวิจัยความสุขชุมชน สำนักวิจัยซูเปอร์โพล

อ้างอิง 

เพลงในปี พ.ศ. 2559
ซิงเกิลในปี พ.ศ. 2559
เพลงไทยสากล
เพลงเฉลิมพระเกียรติ
เพลงของธงไชย แมคอินไตย์